stanford-oval/wikipedia huggingface dataset:
Lonza

Lonza virtaa Lötschentalin laaksossa
Lonza on joki Sveitsissä, Wallisin kantonissa, Lötschentalin laaksossa. Joki saa alkunsa Langgletscher-jäätiköltä noin 2 100 metrin korkeudessa. Lonza yhdistyy Rhôneen Vispin alapuolella Gampelissa. Joen juoksutusta säännöstellään Ferdenin padolla.
Lonza on antanut nimensä muun muassa kemianyhtiö Lonzalle, joka aloitti toimintansa Lonzan rannalla Gampelissa ja jolla on edelleen tehdas läheisessä Vispissä.
Lentopallon miesten Euroopan-mestaruuskilpailut 1987

Lentopallon miesten Euroopan-mestaruuskilpailut 1987 pelattiin Belgiassa 25. syyskuuta – 3. lokakuuta 1987. Mitaliottelut pelattiin Gentissä, ja muut pelipaikkakunnat olivat Genk ja Auderghem. Mukana oli 12 joukkuetta. Joukkueet pelasivat kahdessa alkulohkossa, joista kaksi parasta pääsivät välieriin, kaksi seuraavaa pelasivat sijoista 5–8 ja kaksi viimeistä ratkaisivat sijat 9–12. Mestaruuden voitti Neuvostoliitto, hopeaa sai Ranska ja pronssille sijoittui Kreikka.
Mitaliottelut

| Välierät  | Välierät  | Välierät  | Välierät  | 1>  erä | 2>  erä | 3>  erä | 4>  erä | 5>  erä |
| --- | --- | --- | --- | --- | --- | --- | --- | --- |
| 2. lokakuuta | Ranska  | 3–0 |  Ruotsi | 15–10 | 15–9 | 15–5 |  |  |
| 2. lokakuuta | Neuvostoliitto  | 3–0 |  Kreikka | 15–5 | 15–5 | 15–12 |  |  |
| Pronssiottelu  | Pronssiottelu  | Pronssiottelu  | Pronssiottelu  | 1>  erä | 2>  erä | 3>  erä | 4>  erä | 5>  erä |
| --- | --- | --- | --- | --- | --- | --- | --- | --- |
| 3. lokakuuta | Kreikka  | 3–2 |  Ruotsi | 14–16 | 15–9 | 6–15 | 15–10 | 16–14 |
| Loppuottelu  | Loppuottelu  | Loppuottelu  | Loppuottelu  | 1>  erä | 2>  erä | 3>  erä | 4>  erä | 5>  erä |
| --- | --- | --- | --- | --- | --- | --- | --- | --- |
| 3. lokakuuta | Neuvostoliitto  | 3–1 |  Ranska | 15–7 | 15–6 | 7–15 | 15–9 |  |
Lopulliset sijoitukset

| Sija | Joukkue |
| --- | --- |
1.:  Neuvostoliitto
2.:  Ranska
3.:  Kreikka
4.:  Ruotsi
5.:  Alankomaat
6.:  Tšekkoslovakia
7.:  Belgia
8.:  Jugoslavia
9.:  Italia
10.:  Romania
11.:  Bulgaria
12.:  Espanja
Laverne Eve

Laverne Eve (s. 16. kesäkuuta 1965 Nassau) on bahamalainen keihäänheittäjä.
Eve on osallistunut olympialaisiin Soulissa 1988, Atlantassa 1996, Sydneyssä 2000, Ateenassa 2004 ja Pekingissä 2008. Ateenassa hän selviytyi loppukilpailuun ja sijoittui kuudenneksi tuloksella 62,77 m. Hän on vanhin olympialaisten keihäänheittokilpailuun osallistunut. Maailmanmestaruuskilpailuihin hän on osallistunut yhdeksän kertaa vuosina 1987, 1991, 1995, 1997, 1999, 2001, 2003, 2005 ja 2007. Loppukilpailuun hän selviytyi Pariisissa 2003, jossa heitti kahdeksanneksi tuloksella 59,60 m sekä Helsingissä 2005, jossa heitti kymmenenneksi tuloksella 57,10 m. Helsingin MM-kilpailuissa hänestä tuli MM-kisojen vanhin loppukilpailuun selviytynyt naiskeihäänheittäjä ja Osakassa 2007 vanhin MM-kisoihin osallistunut keihäänheittäjä.
Kansainyhteisön kisoissa Eve voitti kultaa vuonna 2002 ja hopeaa 2006. Pan-Amerikan kisoissa hän sijoittui toiseksi vuosina 1995 ja 2003 sekä kolmanneksi vuosina 1999 ja 2007. Keski-Amerikan ja Karibian kisoissa  hän sijoittui kuulantyönnössä kolmanneksi vuonna 1993 ja keihäänheitossa kolmanneksi vuosina 1998 ja 2006. Yleisurheilun Keski-Amerikan ja Karibian mestaruuskisoissa Eve voitti keihäänheiton mestaruuden vuosina 1989, 1991, 1999, 2001, 2003, 2005 ja 2008. Yleisurheilun maailmancupissa 1989 hän sijoittui keihäänheitossa kolmanneksi Amerikan joukkueessa.
Even ennätys vanhalla keihäsmallilla on 64,78 m (vuonna 1989) ja uudella keihäsmallilla 63,73 m (2000). Lisäksi hän on työntänyt kuulaa 15,82 m (1994), heittänyt kiekkoa 52,52 m (1990) ja moukaria 54,90 m (1999). Hänen keihäänheittoennätyksensä oli vielä kesäkuussa 2017 Bahaman ennätys. Kiekkoennätys oli Bahaman ennätys vuoteen 2016 asti. Syyskuussa 2005 hän heitti Monacossa 40-vuotiaiden maailmanennätyksen 61,96 m ja kesäkuussa 2010 Nassaussa 45-vuotiaiden maailmanennätyksen 53,88 m.
Limoniini

| Limoniini |
| --- | --- |


Tunnisteet
CAS-numero:  1180-71-8
PubChem CID:  179651
SMILES:  CC1(C2CC(=O)C3(C(C24COC(=O)CC4O1)CC C5(C36C(O6)C(=O)OC5C7=COC=C7)C)C)C
Ominaisuudet
Molekyylikaava:  C26H30O8
Moolimassa:  470,5 g/mol
Sulamispiste:  298 °C 
Limoniini (C26H30O8) on triterpeeneihin kuuluva orgaaninen yhdiste. Yhdistettä tavataan useissa kasveissa, erityisesti sitruspuissa ja se aiheuttaa niiden hedelmille kitkerän maun.
Ominaisuudet

Limoniini on huoneenlämpötilassa väritöntä kiteistä ainetta. Yhdiste on veteen ja dietyylieetteriin niukkaliukoista, mutta liukenee paremmin esimerkiksi etanoliin tai etikkahappoon. Yhdisteen maku on kitkerä. Limoniini on optisesti aktiivinen yhdiste ja sen kiertokyky asetoniliuoksessa on −128. Ensimmäisen kerran yhdiste eristettiin sitrushedelmistä vuonna 1841 ja ensimmäinen kemiallinen kokonaissynteesi julkaistiin vuonna 2015.
Limoniinia esiintyy eräissä ruutakasvien heimon lajeissa kuten sitruksissa. Sitä on erityisesti siemenissä ja lehdissä, joissa se esiintyy glykosidinaan. Limoniinin tehtävä kasveissa on torjua kasvinsyöjähyönteisiä. Limoniinin pitoisuus vaihtelee huomattavasti sitrushedelmissä. Esimerkiksi appelsiinissa Valencia-lajikkeissa sen pitoisuus on noin 2–3 ppm, kun taas Navel-lajikkeessa limoniinipitoisuus voi olla tähän verrattuna jopa kymmenkertainen, noin 15–25 ppm. Limoniinia muodostuu sitrushedelmien mehuun limoniinin glykosidin hydrolysoituessa. Tämä aiheuttaa mehun maun muuttumista karvaaksi säilytyksen aikana. Limoniinia muodostuu glykosidistaan myös kuumennettaessa esimerkiksi pastöroinnin seurauksena.
Aiheesta muualla

Human Metabolome Database (HMDB): Limonin (englanniksi)
Food Database (FooDB): Limonin (englanniksi)
Kyoto Encyclopedia of Genes and Genomes (KEGG): Limonin (englanniksi)
Dr. Duke's Phytochemical and Ethnobotanical Databases: Limonin (englanniksi)
ChemBlink: Limonin (englanniksi)
Lauri Halonen (kemisti)

Lauri Halonen (s. 1953) on suomalainen kemisti. Hän on ollut Helsingin yliopiston fysikaalisen kemian professori 1992 alkaen.
Aiheesta muualla

Lauri Halosen cv
Legendan laulut – Kaikki levytykset 1963–1990

| Legendan laulut – Kaikki levytykset 1963–1990 Juha Vainio |
| --- | --- | --- |

Boksi-julkaisun tiedot
 Äänitetty : 1963–1990
 Julkaistu: 21. toukokuuta 2008
 Formaatti: 10CD
 Tuottaja(t): Jari Hyttinen, Sami Hokkanen, Timo Lindström
 Tyylilaji: iskelmä, kupletti, huumorimusiikki
 Levy-yhtiö: Warner Music Finland
Muut kannet

Listasijoitukset
  Suomen virallinen lista: 2.
Juha Vainion muut julkaisut
| Legendan laulut – 48 mestariteosta 2008 | Legendan laulut – Kaikki levytykset 1963–1990 2008 |   |
Legendan laulut – Kaikki levytykset 1963–1990 on Juha Vainion tuotannosta koostettu 10:n CD-levyn boxi. Kokoelmassa on 245 Vainion laulamaa laulua vuosilta 1963–1990 sekä 120-sivuinen kirja, joka sisältää Peter von Baghin laatiman esseen Vainion urasta, yhteistyötovereiden haastatteluja, kappalekuvaukset, tekijätiedot, alkuperäiskansilla kuvitetun diskografian sekä yli 200 valokuvaa. Kokoelma sisältää varsinaisten levytysten lisäksi miltei kaikki Juha Vainion mainos-, onnittelu- ja pornolaulut. Se julkaistiin 21. toukokuuta 2008. Kokoelmasta julkaistiin myös 48 kappaleen tiivistelmä, Legendan laulut – 48 mestariteosta.
Boksi debytoi Suomen virallisen listan toisella sijalla, ja se pysyi listalla yhteensä 39 viikkoa.
Aiheesta muualla

Juha Rantala: Legendan laulut (Arkistoitu – Internet Archive). Pop-lehti 1.6.2008.
Lontoon tornado (1091)

Lontoon tornado perjantaina 17. lokakuuta vuonna 1091 on Britannian historian ensimmäinen tunnettu ja voimakkain trombi. Sen arvioidaan olleen Torron asteikolla luokassa T8, eli tuulen nopeus on ollut noin 100 metriä sekunnissa. Trombi rikkoi St Mary-le-Bow’n kirkon, jonka kattoparrut irtosivat ja painuivat useita metrejä maan sisään. Puinen London Bridge, jonka Vilhelm Valloittaja oli juuri rakennuttanut, hajosi joidenkin tietojen mukaan tässä myrskyssä (toisen tiedon mukaan silta tuhoutui seuraavana vuonna tulipalossa). Kuolonuhreja tuli kaksi. Lontoossa asui siihen aikaan noin 18 000 ihmistä.
Liitukivi

The Needles, Etelä-Englannin liitukivimuodostelmaa.
Liitukivi on eräs sedimenttikivi. Se on kalkkikiven puhdas muoto. Se on lähinnä muiden kivien palasista tai eläinten kuorista muodostuneita kiviä. Kerrostuneisuus ei aina näy pienessä kivenpalassa, mutta siinä voi olla fossiileja.
Aiheesta muualla

Chalk cliffs in the North of Ireland (Arkistoitu – Internet Archive)
Chalk: Sedimentary rocks (Arkistoitu – Internet Archive)
Wikimedia Commonsissa on kuvia tai muita tiedostoja aiheesta .
Lonttinen

Puutaloja Lonttistentien varrella.
Lonttinen (ruots. Lontis) on alue Turussa. Se sijaitsee Aurajoen läheisyydessä kilometrin päässä Turun ydinkeskustasta. Aluetta halkoo Lonttistentie. Sen joenpuoleinen alue on uudempaa kerrostaloaluetta ja junaradan puoleinen alue vanhempaa suojeltua puutaloaluetta.
Puutaloalue on kuulunut Maarian kuntaan ja liitetty Turkuun 1940-luvulla. Pääosa alueen taloista on 1900-luvun alusta. Arkkitehtuuriltaan rakennukset ovat yksinkertaisia, osassa on vaikutteita funktionalismista ja jugendista. Allinkatu 5:ssä sijaitseva 12-asuntoinen Rauhalan talo on aikanaan siirretty Helsingistä. Uudempi kerrostaloalue vuosilta 1989–2011 on pääosin Casagrande & Haroma -arkkitehtitoimiston suunnittelemaa.
Asuinaluetta halkovan Lonttistentien päästä jatkuu ulkoilureitti Aurajoki-vartta pitkin Barkerin tehtaan ja Koroisten ohi Halistenkoskelle. Vaihtoehtoisesti Lonttistentien päästä voi myös lähteä junaradan viereistä kevyenliikenteenväylää pitkin Aurajoen yli Nummenrannan asuinalueelle Turun Ylioppilaskylän viereen. Reittiä pitkin pääsee myös keskustasta kylpylähotelli Caribiaan varsinkin silloin, kun saapuu linja-autoasemalle.
Lavernose-Lacasse

Lavernose-Lacassen kunnantalo oikealla
Lavernose-Lacasse on kunta Haute-Garonnen departementissa Midi-Pyrénées'n hallintoalueella Ranskassa. Kunnan väkiluku vuonna 2004 oli 2 276. Lavernose-Lacassen pinta-ala on 18 km². Lavernose-Lacasse on osa Muret'n kaupunkiseutua (Communauté d'agglomération du Muretain).
Aiheesta muualla

Lavernose-Lacassen kunnan kotisivut (Arkistoitu – Internet Archive)
Liga Nacional de Fútbol Americano

| Liga Nacional de Fútbol Americano |
| --- | --- |
Laji:  Amerikkalainen jalkapallo
Maa(t):   Espanja
Perustettu:  1995
Joukkueita:  10
Hallitseva mestari:  Las Rozas Black Demons
Eniten mestaruuksia:  Badalona Dracs (10)
Alempi taso:  Serie B
Sivusto:  Lajiliiton kotisivut
Liga Nacional de Fútbol Americano, LNFA, on amerikkalaisen jalkapallon korkein kilpasarja Espanjassa. Sarjassa on kaksi tasoa Serie A ja Serie B. Sarjaa hallinnoi Espanjan amerikkalaisen jalkapallon liitto.
Historia

Vuonna 1988 perustettiin Espanjan ensimmäinen amerikkalaisen jalkapallon sarja, Katalonian mestaruussarja Liga Catalana de Fútbol Americano, jota pelataan edelleen. Seuraavina vuosina maahan syntyi useita kilpasarjoja, jotka yhdistyvät vuonna 1995 muodostaen LNFA:n. Vuonna 2012 perustettiin LNFA:n toinen sarjataso, ja vuonna 2014 sarjatasot saivat nykyiset nimensä.
Serie A 2023

Badalona Dracs
Valencia Firebats
Rivas Osos
L'Hospitalet Pioners
Mallorca Voltors
Las Rozas Black Demons
Alcobendas Cavaliers
Camioneros Coslada
Gijón Mariners
Zaragoza Hurricanes
Mestarit

| 0 | 1 | 2 | 3 |
| --- | --- | --- | --- |
|  1995: Madrid Panteras  1996: Madrid Panteras  1997: Vilafranca Eagles  1998: Badalona Drags  1999: Badalona Drags  2000: Granollers Fénix  |  2001: Rivas Osos  2002: Badalona Drags  2003: Badalona Drags  2004: Badalona Drags  2005: L'Hospitalet Pioners  2006: Valencia Firebats  2007: Valencia Firebats  2008: L'Hospitalet Pioners  2009: Valencia Firebats  2010: L'Hospitalet Pioners  |  2011: L'Hospitalet Pioners  2012: L'Hospitalet Pioners  2013: L'Hospitalet Pioners  2014: Badalona Dracs  2015: Valencia Firebats  2016: Badalona Dracs  2017: Badalona Dracs  2018: Badalona Dracs  2019: Badalona Dracs  2020: –  |  2021: Badalona Dracs  2022: Osos Rivas  2023: Las Rozas Black Demons  |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: es:Liga Nacional de Fútbol Americano
Käännös suomeksi
Laura Beloff

Laura Maria Beloff (s. 1964) on suomalainen taiteilija ja tutkija. Hän on Aalto-yliopiston taiteiden ja suunnittelun laitoksen professori sekä varadekaani. Hän oli myös Aalto-yliopiston kansainvälisen VICCA-koulutusohjelman johtaja vuosina 2020–2022. Beloffille myönnettiin Nuoren taiteen Suomi-palkinto 1994, ja hän sai Suomen valtion 5-vuotisen taiteilija-apurahan vuonna 2007, sekä hänelle myönnettiin osana taiteellista ryhmää 2014 pohjoismaiden suurin taideraha Nordic Cultural Fundista.
Beloff on tullut tunnetuksi erilaisista biotieteellisten, teknologisten ja taiteellisten osa-alueiden risteyksiin sijoittuvista teoksista, jotka ovat olleet esimerkiksi puettavia esineitä, osallistavia installaatioita, ohjelmoituja struktuureja, verkostoituvia installaatioita ja erilaisia kokeita sekä tutkimuksia. Hänen teoksensa käsittelevät usein inhimillisen ja ei-inhimillisen luonnon yhdistämistä, teknologiaa, tekoälyä ja bioteknologiaa. Beloffin teokset ovat usein valmistettu yhteistyössä eri alojen ammattilaisten, tutkijoiden ja tieteilijöiden kanssa. Beloff on tunnettu puhuja ja tutkija niin taidekentällä kuin akateemisessa maailmassakin.
Beloff valmistui taiteilijaksi Helsingin taideyliopistosta vuonna 1995, ja jatkoi sen jälkeen opiskelua California Institute of the Artsiin, josta hän valmistui vuonna 1998. Sen jälkeen hän suoritti tohtorin tutkintonsa Plymouthin yliopistossa vuonna 2012.
Hän on osallistunut kansainvälisiin taiteellisiin ja tutkimuksellisiin projekteihin, toimittanut merkittäviä julkaisuja, ohjannut ja arvioinut sekä yliopistoiden tohtoriopiskeluja että kansainvälisten poikkitieteellisten aloitteiden rahoituksia. Beloff on ollut muun muassa vierailevana tutkijana Meksikossa vuonna 2015, Shanghaissa 2017, Trenton yliopistossa 2018. Hän on toiminut Oslon Taideakatemian professorina vuosina 2002–2006, vierailevana professorina Wienin ammattikorkeakoulussa vuosina 2009 ja 2011, ja ollut Kööpenhaminan yliopiston professori, osastopäällikkö sekä tohtorikoulun johtaja vuosina 2012–2019.
Beloffin teoksia oli Venetsian Biennaalissa vuonna 2007.
Beloff työskentelee Aalto-yliopiston tohtorikoulutuspäällikkönä ja professorina. Vuonna 2023 hän tuotti yhdessä työryhmänsä kanssa R-bus-hankkeen, joka oli tekoälyyn pohjaava, itseohjautuva bussi sekä liikkuva taideteos. R-Bus oli osa Kalasataman, Helsingin taidemuseo HAM:in, Helsingin juhlaviikkojen sekä Aalto-yliopiston hankkeita.
Palkintoja ja tunnustuksia

1994 Nuoren taiteen Suomi-palkinto
2009 Prix Ars Electronica: kunniamaininta Next Idea-kategoriassa
2002 Vida 5.0 kunniamaininta
2000 File-festival, kolmas sija
Aiheesta muualla

Laura Beloff Aalto-yliopiston research-sivulla
Laura Beloff Google Scholar-haussa
Herman Renlundin katu (Kokkola)

Herman Renlundin katu (ruots. Herman Renlunds gata) on Kokkolassa sijaitseva katu. Katu on saanut nimensä Herman Renlundin mukaan. Katu alkaa Torikadun ja Tehtaankadun kulmasta ja loppuu Mariankadun kulmaan. Kadun kanssa risteäviä katuja ovat Libeckinkatu, Pihlajatie, Lehmustie, Antti Chydeniuksenkatu, Roosinkatu ja Vingerinkatu. Suurin osa kadun rakennuksista on vanhoja, pääasiassa kaksi- ja kolmekerroksisia kerrostaloja. Kadun varrella on myös puutaloja. Kadun lähistöllä on Snellman-sali, jossa järjestetään paljon konsertteja.
Lead Us!!!

| Lead Us!!! Vader |
| --- | --- | --- |

EP-levyn tiedot
 Äänitetty : kesäkuu 2005; 22. huhtikuuta – 24. toukokuuta 2006
 Studio : Hertz Studio, Białystok
 Julkaistu: 22. tammikuuta 2008
 Tuottaja(t): Sławomir Wiesławski Wojciech Wiesławski
 Tyylilaji: death metal
 Kesto: 14.59
 Levy-yhtiö: Regain
Vaderin muut julkaisut
| Impressions in Blood 2006 | Lead Us!!! 2008 | XXV 2008 |
Lead Us!!! on Vaderin kuudes EP-levy, joka julkaistiin 22. tammikuuta 2008.
Kappaleet

Lead Us!!! – 3.19
The Book – 5.07
Die!!! – 2.55
Raining Blood – 3.38 (Slayer cover)
This Is the War – 2.54
Helleluyah!!! (God is Dead) – 3.04
Sword of the Witcher – 3.39
Kokoonpano

Peter – sähkökitara, laulu
Mauser – sähkökitara
Novy – bassokitara
Daray – rummut
Arvostelut

Metal Injection:
Aiheesta muualla

Lead Us!!! Discogsissa. (englanniksi)
Albumi Lead Us!!! Encyclopaedia Metallum -sivustolla (englanniksi)
Vader
| --- | --- |
Studioalbumit:   The Ultimate Incantation  De Profundis  Future of the Past  Black to the Blind  Litany  Revelations  The Beast  Impressions in Blood  Necropolis  Welcome to the Morbid Reich  Tibi et Igni  The Empire  Solitude in Madness 
Konserttitallenteet:   The Darkest Age: Live '93  Live in Japan 
EP:t:   Sothis  Kingdom  Reign Forever World  Blood  The Art of War  Lead Us!!!  Go to Hell 
Kokoelmat:   Reborn in Chaos  XXV 
Tribuuttialbumit:  Future of the Past
Demot:   Live in Decay  Necrolust  Morbid Reich 
Videot:   Vision and Voice  More Vision and the Voice  Night of the Apocalypse  ...And Blood Was Shed in Warsaw 
Splitit:  Nile / Vader
Singlet:   An Act of Darkness / I.F.Y.  Carnal / Black to the Blind  Xeper / North  Angel of Death  Beware the Beast  v.666  The Upcoming Chaos  We Are the Horde  Come and See My Sacrifice  Decapitated Saints 
Eri esittäjiä:   Slatanic Slaughter II – A Tribute to Slayer  Czarne zastępy – W hołdzie KAT  Originators of Northern Darkness - A Tribute to Mayhem  Tyrants From the Abyss - A Tribute to Morbid Angel  Seven Gates of Horror – A Tribute to Possessed  Ultimate Revenge  Metalmania 2003 
Katso myös:   UnSun  Spinal Cord  Dimmu Borgir  NYIA  Behemoth  Christ Agony  Slashing Death  Sweet Noise  Yattering
Herman Ross (pormestari)

Herman Williamsson Ross (1636–1687) oli yksi Vaasan alkuaikojen valtaporvareista, raatimies ja Vaasan pormestari. Hänen vanhempansa olivat Skotlannista Suomeen muuttanut salpietaritehtailija William Ross ja Maria Long. Herman Ross oli aikansa rikkaimpia miehiä, minkä osittain selitti hänen ensimmäinen avioliittonsa Margareta Jesenhausenin kanssa. Margareta oli Vaasan kappalainen Petter Jesenhausenin tytär, mutta Jesenhausenit olivat alun perin rikasta kauppiassukua.  Rossin toinen vaimo oli Margareta Wernberg, Vöyrin kirkkoherra Christian Wernbergin tytär. Rossilla oli kauppasuhteita Vienan Karjalasta Länsipohjaan.
Herman Rossin pojista Herman Ross oli tuomiorovasti ja teologian professori Turun akatemiassa. Kaksi muuta poikaa, Petter ja Jakob, kuolivat alle yhdeksänvuotiaina. Viidestä tyttärestä kuuluisin lienee
Catharina (Katariina) Ross, joka avioitui Gabriel Kalmin kanssa,
ja jonka poika  Pehr (Pietari) Kalm on Suomen tunnetuimpia tiedemiehiä. Muutkin tyttäret naivat pappismiehiä: Maria Ross avioitui Laihian kirkkoherra Samuel Backmanin kanssa ja myöhemmin Ilmajoen kirkkoherra Anders Mennanderin kanssa. Anna Ross avioitui Isak Wasbomin kanssa, joka oli Vaasan triviaalikoulun opettaja ja myöhemmin Vöyrin kappalainen. Kaksi tytärtä, Ingrid ja Beata, kuoli pieninä.
Herman Roschier

Paul Herman Roschier (12. helmikuuta 1866 Vaasa – 1. toukokuuta 1924 Kaskinen) oli suomalainen pankinjohtaja ja valtiopäivämies.
Roschierin vanhemmat olivat tuomari Paul Ludvig Roschier ja Mathilda Hammarström. Roschier kävi kuusi luokkaa Vaasan ruotsalaista lyseota, mutta ryhtyi sitten pankkiuralle. Hän työskenteli ensin  Yhdyspankin Vaasan konttorissa ja sitten Kansallis-Osake-Pankin pääkonttorissa toimistonjohtajana vuodesta 1890, Vaasan Osake-Pankin palveluksessa vuodesta 1892 ja pankin Kaskisten konttorin johtajana vuodesta 1897. Roschier oli Kaskisten kaupunginvaltuuston jäsen vuodesta 1898, paitsi vuonna 1907, ja toimi myös valtuuston puheenjohtajana. Hän oli porvarissäädyssä Kaskisten  edustaja valtiopäivillä 1900.
Legioonalaistauti

Legioonalaistauti on Legionella pneumophila -bakteerin aiheuttama kuumeinen keuhkotulehdus. Se on saanut nimensä ensimmäisen esiintymispaikkansa mukaan, joka oli vuonna 1976 Pennsylvaniassa hotelli Bellevue Stratfordissa pidetty American Legion -järjestön sotaveteraanien kokous, jossa 221 veteraania sairastui tähän silloin tuntemattomaan tautiin. Tästä on peräisin nimi legioonalaistauti tai legionelloosi.
Legionella-bakteeri elää luonnossa makeissa vesissä ja maaperässä, joten tartunnan voi saada esimerkiksi suihkusta tai kukkamullan käsittelystä. Hoitoon käytetään antibiootteja.
Bakteerin aiheuttaman keuhkokuumeen riskiryhmiä ovat vanhukset ja tupakoivat keski-ikäiset miehet.
Legioonialaistaudin epidemiat ovat kohtalokkaita sairaaloissa ja vanhainkodeissa. Käytännössä suurin osa legionellojen aiheuttamista taudintapauksista on yksittäisiä. Suomalaiset ovat usein saaneet tartunnan ulkomailla hotelleista tai porealtaista.
Taudin oireet alkavat 2–10 vuorokauden kuluttua tartunnasta. Oireita ovat muun muassa korkea kuume, sekavuus, päänsärky, lihassäryt, kuiva yskä ja vatsakivut. Keuhkokuumetapauksissa tauti on nopeasti etenevä ja kuolleisuus 15–20 %.
Aiheesta muualla

Terveyskirjasto: Risto Vuento, Legioonalaistauti (legionelloosi), Lääkärikirja Duodecim, 8.10.2020
World Health Organization (WHO): Legionellosis (englanniksi)
Mayo Clinic: Legionnaires' disease, Symptoms & causes (englanniksi)
Mayo Clinic: Legionnaires' disease, Diagnosis & treatment (englanniksi)
Centers for Disease Control and Prevention (CDC): Legionella (Legionnaires' Disease and Pontiac Fever) (englanniksi)
Kyoto Encyclopedia of Genes and Genomes (KEGG): Disease, Legionnaires disease (englanniksi)
Lead Sails Paper Anchor

| Lead Sails Paper Anchor Atreyu |
| --- | --- | --- |

Studioalbumin tiedot
 Julkaistu: 28. elokuuta 2007, uudelleenjulkaistu   22. huhtikuuta 2008
 Tuottaja(t): John Feldmann
 Tyylilaji: alternative metal   metalcore   hard rock
 Kesto: 41.10
 Levy-yhtiö: Hollywood Records   Roadrunner Records
Atreyun muut julkaisut
| The Best Of... Atreyu 2007 | Lead Sails Paper Anchor 2007 | Congregation of the Damned 2009 |
Lead Sails Paper Anchor on Atreyun neljäs studioalbumi. Se on yhtyeen ensimmäinen Hollywood Recordsin kautta julkaistu albumi.
Kappaleet

Doomsday – 3.20
Honor – 3.08
Falling Down – 2.59
Becoming the Bull – 3.40
When Two Are One – 4.40
Lose It – 3.58
No One Cares – 3.03
Can't Happen Here – 4.02
Slow Burn – 3.26
Blow" (ft. Josh Todd of Buckcherry) – 4.09
Lead Sails (And a Paper Anchor) – 4.46
Kappaleet > Bonuskappaleet

Epic – 4.54 (Faith No More -cover)
Clean Sheets" (UK, Japani & Australia bonuskappale) – 3.13 (Descendents-cover)
Lead Sails (And a Paper Anchor) (Acoustic) – 4.10 (Japanin bonuskappale)
Kappaleet > Lead Sails Paper Anchor 2.0

The Squeeze – 4.03
Epic – 4.54 (Faith No More -cover)
Clean Sheets – 3.13 (Descendents-cover)
Arvostelut

AllMusic:
Imperiumi: 7+/10
Soundi:
Lavertajaherttu

| Lavertajaherttu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Hertut Cisticolidae
Suku::  Hertut Cisticola
Laji::  anonymus
Kaksiosainen nimi
 Cisticola anonymus  (von Müller, 1855) 
Katso myös
   Lavertajaherttu Wikispeciesissä   Lavertajaherttu Commonsissa 
Infobox OKNimi-testi OKIUCN-testi OK: 
Lavertajaherttu (Cisticola anonymus) on herttujen heimoon kuuluva varpuslintu.
Levinneisyys

Lavertajaherttua tavataan Afrikan keski- ja länsiosissa. Sen on kuvattu olevan yleinen tai runsaslukuinen suurimmassa osassa levinneisyysaluettaan, ja sen kannankehitys on vakaa. Se on luokiteltu elinvoimaiseksi.